इस्लामाबाद. पाकिस्तान आर्मी के 6 सैनिक अफगान आतंकियों द्वारा किए गए हमले में मारे गए हैं। पाकिस्तान आर्मी ने सोमवार को ये जानकारी दी। इस घटना के बाद एक बार फिर दोनों देशों में तनाव पैदा हो गया है। बता दें कि पिछले महीने एक सूफी दरगाह पर फिदायीन हमले के बाद पाकिस्तान ने आरोप लगाया था कि हमलावर अफगान तालिबान से जुड़ा था। इसके बाद पाकिस्तान आर्मी ने अफगान बॉर्डर पर काफी फायरिंग की थी। क्या है मामला...
- पाकिस्तान आर्मी ने सोमवार को बयान जारी किया। कहा- रविवार रात अफगानिस्तान से हमारी सीमा में घुसे आतंकियों ने तीन बॉर्डर पोस्ट्स को निशाना बनाया। इसमें छह सैनिक मारे गए।
- घटना के बाद पाकिस्तान ने अफगानिस्तान से कहा कि वो अपनी सरजमीं पर मौजूद आतंकियों और उनके ठिकानों को खत्म करने के लिए फौरन एक्शन ले।
- मीडिया रिपोर्ट्स के मुताबिक, ये हमले मोहमंद और खैबर के कबायली इलाकों में किए गए। पाकिस्तान का यही हिस्सा अफगानिस्तान से सटा हुआ है।
10 आतंकी भी मारे गए
- पाक आर्मी के स्पोक्सपर्सन मेजर जनरल आसिफ गफूर ने कहा- हमारी फोर्स ने आतंकियों के खिलाफ जवाबी कार्रवाई की। हमें लगता है, इसमें कम से कम 10 आतंकियों को मार गिराया गया।
- हमले के लिए आतंकी गुट अल- अहरार को जिम्मेदार ठहराया गया है। पाकिस्तान की फॉरेन मिनिस्ट्री ने सोमवार को अफगान एम्बेसी के डिप्टी हेड ऑफ द मिशन को बुलाया और उनसे आतंकियों के खिलाफ सख्त कदम उठाने को कहा।
- पाक आर्मी चीफ जनरल कमर जावेद बाजवा ने एक स्टेटमेंट में कहा- आतंकियों दोनों देशों के लिए खतरा हैं, उन्हें फ्री मूवमेंट की आजादी देने से दोनों ही देशों को नुकसान होगा। जिन सैनिकों ने जान गंवाई है, वो हमारे सही मायनों में हीरो हैं।
पाक-अफगान के बीच बढ़ता जा रहा है तनाव
- पाकिस्तान में पिछले दिनों सूफी संत कलंदर साहब की दरगाह पर फिदायीन हमला हुआ था। इसमें 100 से ज्यादा लोग मारे गए थे।
- पाकिस्तान ने हमले के लिए अफगान गुट अल-अहरार को जिम्मेदार ठहराया था। पाक आर्मी ने अफगानिस्तान की बॉर्डर पोस्ट्स पर काफी फायरिंग की थी। इसमें दो बच्चों की मौत भी हुई थी। इस घटना के बाद से दोनों देशों में तनाव चल रहा है।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva